
L E G E

pentru punerea în aplicare a Codului civil al Republicii Moldova  



Parlamentul adoptă prezenta lege organică. 


Art.1. –  Codul  civil  al  Republicii  Moldova nr.1107-XV din 6 iunie 2002 intră  în vigoare la 1 ianuarie 2003.


Art.2. –  La data intrării  în vigoare a Codului  civil  al  Republicii  Moldova nr.1107-XV din 6 iunie 2002:

a)  se va abroga  Codul  civil  aprobat prin Legea R.S.S.Moldoveneşti cu  privire la aprobarea Codului  civil  al  R.S.S.Moldoveneşti din 26 decembrie 1964  (Veştile Sovietului  Suprem  al  R.S.S.Moldoveneşti, 1964, nr.36, art.81) cu  toate modificările şi  completările ulterioare;


b)  legile şi actele normative în vigoare se vor aplica în măsura în care nu  contravin  Codului  civil al Republicii  Moldova.


Art.3. – (1)  Se propune Preşedintelui  Republicii  Moldova să  aducă  actele sale  în concordanţă  cu  Codul  civil  al  Republicii  Moldova.


(2) Guvernul,  pînă  la 1 ianuarie 2003:


a) va prezenta Parlamentului propuneri  pentru  aducerea legislaţiei  în vigoare în  concordanţă  cu  dispoziţiile Codului  civil al Republicii  Moldova;


b) va aduce actele sale normative în concordanţă  cu  dispoziţiile Codului  civil  al  Republicii  Moldova;


c)  va asigura revizuirea şi  abrogarea de către ministere şi  departamente a actelor lor normative ce contravin  Codului  civil al Republicii  Moldova;


d) va întreprinde alte măsuri  pentru  buna desfăşurare a procesului  de punere în aplicare a Codului  civil al Republicii  Moldova, pentru  studierea şi  implementarea prevederilor lui  de către subiecţii  de drept.


Art.4.  – Soluţionarea situaţiilor juridice în curs de realizare la data intrării  în vigoare a Codului  civil al Republicii  Moldova se va efectua  în conformitate cu  articolul  6 al  acestuia.

PREŞEDINTELE  PARLAMENTULUI

EUGENIA  OSTAPCIUC 

Chişinău, 13 iunie 2002.

Nr.1125-XV. 

